**DECIZIA ETAPEI DE ÎNCADRARE**

**Nr. \_\_ din 27.08.2018**

(Proiect)

Ca urmare a solicitării de emitere a acordului de mediu adresate de **SĂLZAL CONSTRUCT SRL**, cu sediul în loc. Zalău, str. B.P.Haşdeu, nr.57, bl. H-53,et.4, ap.19, Judetul Sălaj, înregistrată la APM Salaj cu nr. 4108/18.07.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 27.08.2018, că proiectul **„BLOC DE LOCUINŢE P+2E+M CU PARTER COMERCIAL ŞI ÎMPREJMUIRE TEREN*”*** propus a fi amplasat în loc. Zalău, str. Corneliu Coposu, F.N, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10,

lit b) proiecte de dezvoltare urbană, inclusiv construcţia centrelor comerciale şi a parcărilor auto.

b) Caracteristicile proiectului:

b1) Mărimea proiectului:

Prin prezenta documentatie se propune realizarea unui bloc de locuințe cu regimul de înălțime de P+2E+M, cu parter comercial și împrejmuirea terenului pe trei laturi.

Funcțiuni propuse pe nivele:

- Parterul va fi comercial, cu spații pentru sedii de firme și prestări servicii;

- La nivelele superioare se vor realiza apartamente cu 2 și respectiv 3 camere.

Toate apartamentele se vor realiza cu respectarea Legii Locuinței nr. 114/1996.

Tot în cadrul prezentei documentații se mai propune amenajarea următoarelor lucrări exterioare:

- alei pietonale și carosabile;

- parcare;

- punct gospodăresc.

Împrejmuirea va fi realizata din panouri transparente, cu un soclu opac de 30 cm.

SISTEMUL CONSTRUCTIV

- fundaţii din beton;

- zidărie de cărămidă;

- acoperiş combinat,tip terasă și șarpantă.

INDICI CONSTRUCTIVI CLĂDIRE PROIECTATĂ:

S construită = 375,75 mp

S desfasurata=1.487,40mp

INDICI URBANISTICI PROPUȘI:

S teren = 1600mp

P.O.T. propus = 23,50 %

C.U.T. = 0,93mpADC/mp teren.

**Materiale de construcţie folosite:**

-materii prime folosite: - beton;

- tâmplării PVC;

- gresie, faianţă;

- lemn;

Accesul carosabil în incintă se va realiza din strada Corneliu Coposu, prin intermediul unui drum de incinta ce conduce autoturismele spre parcarea din zona posterioara. Parcarea va fi amenajata cu 14 locuri de parcare.

Terenul este proprietate private şi este situat în intravilanul municipiului Zalău, din județul Sălaj, conform C.U nr. 794/03.07.2018.

b2) cumularea cu alte proiecte: - nu este cazul;

b3) utilizarea resurselor naturale:

**Alimentarea cu apa** a obiectivului, se va realiza de la reteaua de alimentare cu apa a municipiului existenta in zona.

b4) evacuarea apelor uzate:

**Apele uzate menajere** - Apele uzate menajere se vor colecta in reteaua de canalizare menajera a

municipiului existenta in zona;

**Apele pluviale –** Apele pluviale vor fi colectate prin rigole betonate şi evacuate în reţeaua de canalizare pluvială stradală

**Alimentarea cu energie termică: -** De la reţeaua existentă de gaze naturale;

**Alimentare cu energie electrica:** - De la reţeaua de distribuţie a localităţii.

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** Organizarea de şantier nu necesită dotări şi măsuri pentru controlul emisiilor de poluanţi în mediu şi nu este necesar a se prevedea instalaţii pentru reţinerea, evacuarea şi dispersia poluanţilor în mediu.

La exploatarea amplasamentului pe perioada executării construcţiilor vor fi evaluate cu atenţie următoarele probleme:

• praful şi zgomotul emis ca urmare a lucrărilor de demolare şi de construcţie;

• aruncarea neglijentă a deşeurilor provenite din construcţie, împrăştierea accidentală a uleiurilor de maşină, lubrifianţilor, etc;

• locaţiile adecvate pentru stocarea pămîntului /argilei şi nisipului vor fi determinate înainte de depozitarea propriu-zisă, pentru care s-a obţinut aprobarea autorităţilor relevante privind respectiva operaţiune;

• realizarea de grămezi de resturi provenite din activităţile de construcţie va fi evitată, iar deşeurile vor fi depozitate periodic la o locaţie special autorizată în acest sens. Vor fi asigurate jgheaburi pentru transferul molozului de la etajele mai înalte la nivelul solului;

Dată fiind natura construcţiei, nu sunt folosite resurse naturale în organizarea de şantier. La organizarea de şantier se utilizează metodele convenţionale pentru organizarea de şantier în vederea construcţiei amplasamentelor cu pereţi din beton armat

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

195/2005 privind protecţia mediului aprobată prin Legea nr. 265/2006 cu modificările şi

completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 794 din 03/07/2018 emis de Primaria Municipiului Zalău**,** terenul este situat ȋn intravilanul loc. Zalău ȋn suprafaţă de 1.600 mp şi se află ȋn proprietatea titularului SC SĂLZAL CONSTRUCT SRL;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 27.08.2018 s-au solicitat urmatoarele acte/avize:

* Notificare DSP
* Să prezinte punctul de vedere emis de ISU Sălaj la ISU Sălaj,

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin